Document ID: /roh_data/filtered/fineweb-2-filterrobots_roh.jsonl.gz/39887

Il Tribunal federal ha refusà l'emprim plant encunter la votaziun da la lescha d'anti-terror. «Il recurs n'è betg permess», ha decis il derschader a Losanna. Ushcia na stat probabel nagut pli enta pais a la votaziun da referendum da dumengia, ils 13 da zercladur.
Nov anteriurs procuraturs publics dal Tessin avevan pretendì ch'i vegnia desistì da la votaziun u ch'il resultat vegnia stritgà. Suenter che lur plant aveva fatg naufragi tar la regenza eran els ids avant il Tribunal federal. Quai cun l'argument che la lescha cugliunia il suveran.
Ord l'archiv
La polizia duai survegnir novs instruments per intervegnir baud avunda en cas da terrorissem. Pussibilitar quai duai la lescha anti-terror.